《踏莎行（七月十六日寿胡季海）》
宋代·郭应祥

自昔中元，多生上相。麒麟今又来天上。云衢虽未掇勋名，月评来已腾声望。

宝鼎浓熏，金翘绝唱。真珠百斛倾家酿。斯辰聊用祝龟龄，他年端合扶鸠杖。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。